Meclîsê Eyaletê Quabecî yê Kanada de ke fransayijî tey cuwîyene de pêşnûmayek ameye qebulkerdene  û ame waştene ke vera galanê îşxalî yê Tirkîya wa helwestek bêro nîşandayene. Pêşnûma de bi nameyê parlementeranê Quabecî venga Wezaretê Karanê Teberî dayîya ke galanê îşxalî not bikero û babete nêzdî ra teqîb bikero.
Pêşnûma de Meclîsê Eyaletê Quabecî ra ame waştene ke paştgîrîya şarê kurdan bikero û venga komelê mîyanneteweyî zî dayîya. Pêşnûma de yeno waştene ke meclîs cad bikero ke Tîrkîya şerî bivindarno, hurmet bimusno heqanê merdiman  û seba çarekerdişê haştîyaneyî dîyalog bêro ronayene. Pêşnûma Meclîsê Neteweyî yê Eyaletê Quabecî de yekser ame qebulkerdene.
